পিড়িং শাক
পিড়িং শাক (সংস্কৃত: স্পৃক্কা) (যার বৈজ্ঞানিক নাম: ট্রিগোনেলা কর্নিকুলাটা)  হল বর্ষজীবী নরম কাণ্ড ও অল্প সুগন্ধযুক্ত শাক। এটি 'প্যাপিলিওনেসি' (Papilionaceae) পরিবারের একপ্রকার প্রজাতির ভেষজ উদ্ভিদ। দেখতে অনেকটা মেথি শাকের মত এবং একে বনমেথিও বলে। ইংরাজীতে একে 'cultivated fenugreek' বলে। সমগ্র পৃথিবীতে এই গণের নব্বইটি প্রজাতি বর্তমান। তার মধ্যে ভারতবর্ষে এগারোটি প্রজাতি বিদ্যমান। হিমালয়ের পশ্চিমাঞ্চলে, বিহার, পশ্চিমবঙ্গের বিভিন্ন স্থানে এটি জন্মায়।